Бавария (футбол кулууба)

Бавария Мүнхен (ниэм. FC Bayern München; ниэмэстии: [ʔɛf tseː ˈbaɪɐn ˈmʏnçn̩]) диэн Германия Мүнхен куоратыттан төрүттээх профессионал футбол кулууба. 1900 сылга Германия Футбол холбоһугун көмөтүнэн тэриллибитэ. Германия уонна Аан Дойду үрдүнэн бастыҥ футбол кулууптарыттан биирдэстэрэ буолар. «Бавария» ХХ үйэҕэ ФИФА Аан дойду кулууптар рейтингыгар үһүс оруҥҥа турар, Kicker сурунаал рейтингыгар - төрдүс орун. Ол курдук IFFHS Дьобуруопа ХХ үйэ бастыҥ кулууптарын рейтингыгар - бэһис орун. "Бавария" Германия бастыҥтан бастыҥ футбол кулууба буолар. Кини 34 чемпион титулун, 20 Германия куубагын, 3 Дьобуруопа чемпионнарын куубагын уонна 6 Чемпион Лигатын куубагын бас билээччитэ. 2013 уонна 2020 сылларга "Бавария" кулууп аан дойдутааҕы чемпионатыгар кыайбыта. Стадиона 1945 сылга дылы "Бавария" Мүнхен куорат стадионугар оонньуур этэ. Аан дойду иккис сэриитин кэмигэр, стадион хаста даҕаны бомбалааһыҥҥа түбэспитэ. 1972 с. сайыҥҥы Олимпиада буоларыгар Мүнхеҥҥа 79 тыһыынча киһини батарар Олимпия стадионун туппуттара. Бу стадион 2002 с. диэри "Бавария" сорумдьу стадиона этэ. 2002 сылга «Мүнхен 1860» кулуубу кытта кыттыһан «Альянц Арена» стадион тутуллубута. «Альянц Арена» УЕФА 4 категориятын стандартарыгар сөп түбэһэр. Ситиһиилэрэ Германия Германия чемпионата 35 төгүл чемпион (рекорд): 1931/32, 1968/69, 1971/72, 1972/73, 1973/74, 1979/80, 1980/81, 1984/85, 1985/86, 1986/87, 1988/89, 1989/90, 1993/94, 1996/97, 1998/99, 1999/2000, 2000/01, 2002/03, 2004/05, 2005/06, 2007/08, 2009/10, 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23, 2024/25, 2025/26 10 төгүл вице-чемпион: 1969/70, 1970/71, 1987/88, 1990/91, 1992/93, 1995/96, 1997/98, 2003/04, 2008/09, 2011/12 Германия куубага 20 төгүл кыайыылаах (рекорд): 1956/57, 1965/66, 1966/67, 1968/69, 1970/71, 1981/82, 1983/84, 1985/86, 1997/98, 1999/2000, 2002/03, 2004/05, 2005/06, 2007/08, 2009/10, 2012/13, 2013/14, 2015/16, 2018/19, 2019/20 4 төгүл финалист: 1984/85, 1998/99, 2011/12, 2017/18 Германия суперкуубага 11 төгүл кыайыылаах (рекорд): 1987, 1990, 2010, 2012, 2016, 2017, 2018, 2020, 2021, 2022, 2025 Германия лигатын куубага 6 төгүл кыайыылаах (рекорд): 1997, 1998, 1999, 2000, 2004, 2007 2 төгүл финалист: 2006, 2010 Дьобуруопа Дьобуруопа чемпионнарын куубага 6 төгүл кыайыылаах: 1973/74, 1974/75, 1975/76, 2000/01, 2012/13, 2019/20 5 төгүл финалист: 1981/82, 1986/87, 1998/99, 2009/10, 2011/12 Куубактаахтар куубага Кыайыылаах: 1966/67 УЕФА куубага Кыайыылаах: 1995/96 Дьобуруопа суперкуубага 2 төгүл кыайыылаах: 2013, 2020 Аан дойду Континеннардааҕы куубак 2 төгүл кыайыылаах: 1976, 2001 ФИФА кулууп аан дойдутааҕы чемпионата 2 төгүл кыайыылаах: 2013, 2020 Быһаарыылар Сигэлэр Сорумдьу сайт(ааҥл.)(араб.)(исп.)(ниэм.)(нууч.)(дьоп.) "Бавария" туһунан нууччалыы тылынан портал "Бавария Мюнхен" Россия фан-сайта Архыыптаммыт 2019, Ыам ыйын 30 күнүгэр.